open-index/open-wikipedia-markdown huggingface dataset:
சென்னை அரசுப் பொது மருத்துவமனை

**[[சென்னை]] அரசுப் பொது மருத்துவமனை** ஆசியாவின் மிகப்பெரிய பொது மருத்துவமனையாகும். இது சென்னை நடு தொடர்வண்டி நிலையத்திற்கு எதிரில் அமைந்துள்ளது.

16 நவம்பர், 1664 ஆம் ஆண்டு கிழக்கிந்திய நிறுவனத்தாருக்கு மருத்துவம் செய்வதற்காகத் தொடங்கப்பட்டது. தொடக்கத்தில் புனித ஜார்ஜ் கோட்டையில் 25 ஆண்டுகள் இருந்தது. படிப்படியாக வசதிகளுடன் மேம்படுத்தப்பட்டது. ஆளுநர் சர் எலிஹு யேல் என்பவரால் 1690 ல் கோட்டையிலேயே வேறொரு இடம் ஒதுக்கப்பட்டு இடமாற்றப்பட்டது. ஆங்கிலேய-பிரெஞ்சுப் போருக்குப்பின் 20 ஆண்டுகள் கழித்து 1772 ஆம் ஆண்டு தற்போதைய இடத்திலே நிலையானது.

தற்பொழுது, ஏழு அடுக்கு கொண்ட இரண்டு புதிய அடுக்குமாடிக் கட்டடங்கள் கட்டுவதற்கு அன்றைய முதலமைச்சர் மு. கருணாநிதி 7-3-2001 அன்று அடிக்கல் நாட்டினார். பிறகு தமிழகத்தின் முதல்வராய் இருந்த ஜெ. ஜெயலலிதா 2005ம் ஆண்டு  திறந்து வைத்தார். இம்மருத்துவமனை இந்தியாவின் பழங்கால மருத்துவமனைகளில் ஒன்றானதாகும்.
## வரலாறு

thumb|200px|சென்னை அரசுப் பொது மருத்துவனை
1664 நவம்பர் 16 அன்று அரசு பொது மருத்துவமனை பிரித்தானிய கிழக்கிந்திய கம்பெனியால் போர்வீரர்களின் நலனுக்காக ஒரு சிறிய மருத்துவமனையாக தொடங்கப்பட்டது. இதன் முதல் நிருவனராக இருந்தவர் சென்னை மாகானத்தின் பிரித்தானிய கிழக்கிந்திய நிறுவனத்தின் முகவராக இருந்த சர் எட்வர்ட் (Edward Winter (English administrator)) அயராத எழுச்சியூட்டும் முயற்சிகளால் ஆரம்பிக்கப்பட்டது. அரசு பொது மருத்துவமனை புனித ஜார்ஜ் கோட்டையில் 25 ஆண்டுகளாக ஒரு சாதாரண மருத்துவ வசதி கொண்ட மருத்துவமனையாக வளர்ந்தது வந்தது. அப்போதைய ஆளுநர் சர் எலிகூ யேல் யேல் பல்கலைக்கழகம் ஆரம்ப புரவலர் மருத்துவமனையின் வளர்ச்சிக்காக 1690 ஆண்டு காலகட்டங்களில் மிகவும் உதவி செய்தார்.

1772ல் மருத்துவமனை ஆங்கிலோ பிரஞ்சு போருக்கு (War of the Austrian Succession) பின்னர் கோட்டைக்கு  வெளியே தற்போதைய நிரந்தர இடத்தில் அமைய அப்போதைய சென்னை மாகாணத்தில் 20 ஆண்டுகள் பிடித்தன.

## செயல்பாடு

2013-ஆம் ஆண்டுக் கணக்கின் படி நாளொன்றுக்கு 10,000 முதல் 12,000 வெளி நோயாளிகள் வரை வருகின்றனர். 2012 மார்ச்சு மாதம் இம்மருத்துவமனை 1000 -ஆவது சிறுநீரக மாற்று அறுவைசிகிச்சையினைச் செய்தது. இந்திய அரசு மருத்துவமனைகளிலேயே இதுதான் அதிகப்படியானதாகும்.

## மேலும் காண்க
* சென்னையில் சுகாதாரச் சேவை

## வெளியிணைப்புகள்

*சென்னை மருத்துவக் கல்லூரி 

## மேற்கோள்கள்

பகுப்பு:சென்னையில் உள்ள மருத்துவமனைகள்
பகுப்பு:தமிழ்நாட்டு மருத்துவமனைகள்
பகுப்பு:இந்தியப் பொது மருத்துவமனைகள்
ஆழ்வார்

**ஆழ்வார்** () என்னும் தலைப்பில் உள்ள கட்டுரைகள் கீழே உள்ளன.

*ஆழ்வார்கள் - வைஷ்ணவப் பெரியார்கள்
*ஆழ்வார்திருநகரி - தூத்துக்குடி மாவட்டத்தில் வைணவத்திருத்தலம் அமைந்துள்ள நம்மாழ்வார் அவதரித்த ஊர்.
*ஆழ்வார் (திரைப்படம்) - அஜித்குமார் மற்றும் அசின் நடித்த 2007 ஆம் ஆண்டு வெளிவந்த தமிழ்த் திரைப்படம்.

பகுப்பு:பக்கவழி நெறிப்படுத்தல்
பகுப்பு:ஆண் தமிழ்ப் பெயர்கள்
எதிர்ப்புப் போராட்டம்

[thumb|right|300px|2014 இல் மாணவர்கள் நடத்திய [1989 டியனன்மென் சதுக்கம் எதிர்ப்புப் போராட்டங்கள்|எதிர்ப்புப் போராட்டம்]]
**எதிர்ப்புப் போராட்டம்** (*protest*) என்பது சமூக, அரசியல், பொருளாதார உரிமை மறுப்புக்கள், வன்முறை, அதிகார கட்டுப்படுத்தல்கள், சுரண்டல்கள் போன்ற அநீதிகளைகளையோ அல்லது அநீதிகள் என்று தாம் கருதுபவற்றையோ தனி மனிதரோ அல்லது மனிதக் குழுக்களோ எதிர்க்கும் ஒரு வழிமுறை ஆகும். தெரிந்தோ தெரியாமலோ, திட்டமிட்டோ திட்டமிடாமலோ, வழக்கமாக இயங்கிவரும் கட்டமைப்புக்களின் தன்மை காரணமாகவோ இழைக்கப்படும் அநீதிகளுக்கு பொறுப்பான மனிதர்களையோ அல்லது கட்டமைப்புக்களையோ இனம்கண்டு, எதிர்த்து விடிவு பெற வேண்டிய அவசியம் ஒவ்வொரு மனிதருக்கும் அல்லது மனிதக் குழுக்களுக்கும் எழுகின்றது. அச்சந்தர்ப்பங்களில் அநீதி அம்சங்களை எப்படி எதிர்த்து நல்வழிப் படுத்துவது, அல்லது தவறுகளை உணர வைப்பது என்பது முக்கிய கேள்வியாக எழுகின்றது.

## எதிர்ப்புப் போராட்ட வடிவங்கள்
எதிர்ப்பைத் தெரிவிக்க இரண்டு முக்கிய வழிமுறைகள் உண்டு. அவை:

# அறவழிப் போராட்டம்
# ஆயுதவழிப் போராட்டம்

### அறவழிப் போராட்டம்

*அறவழிப் போராட்டம்* வன்முறை அற்ற போராட்ட வடிவங்களை வலியுறுத்துகின்றது. போராட்டத்தின் இலக்கு அநீதியை எதிர்ப்பது மட்டுமே. அதாவது, அதற்கு பொறுப்பான மனிதர்களின் தவறை உணரவைத்து மாற்றத்தைக் கொண்டுவரவது. அந்த மனிதர்களை பழிவாங்குவதோ, அல்லது தண்டனைக்கு உட்படுத்துவையையோ அறவழிப் போராட்டம் மைய இலக்காக கொள்வது இல்லை.

அறப்போராட்ட வழிமுறையில் அகிம்சை, சத்தியாக்கிரகம், ஒத்துழையாமை, புறக்கணிப்புமுக்கிய போராட்ட வடிவங்கள் ஆகும். அறப்போராட்ட வழிமுறைகள் அனேக மனிதர்கள் அடிப்படையில் நல்நோக்கு கொண்டவர்கள், அனைவரும் வேண்டிய பெற்று நல்வாழ்க்கை வாழ விரும்புவர்கள் என்ற நம்பிக்கையில் அமைந்தது.

### ஆயுதவழிப் போராட்டம்
ஆயுதப் போராட்டம் வன்முறைப் போராட்டம் ஆகும். பொதுவாக இது அறவழிப் போராட்ட வடிவங்கள் பயனற்றவை என்று நடைமுறையில் உணரப்படும்போது, கடைசிக்கட்ட நடவடிக்கையாக அல்லது தற்காப்பு நடவடிக்கையாக மேற்கொள்ளப்படுவதாகவே கூறப்படுகின்றது. ஆயுதப்போராட்ட வழிமுறையில் மரபுவழிப் போர், கரந்தடிப் போர், பயங்கரவாதம் முக்கிய வடிவங்கள் ஆகும்.

## தமிழ்ச் சூழலில் எதிர்ப்பு போராட்டம்
தமிழ்ச் சூழலில் எதிர்ப்பு போராட்டம் பற்றி விரிவான ஆய்வுகள் இதுவரை இல்லை. பக்தி இயக்கம், சுயமரியாதை இயக்கம், திராவிட இயக்கம், தலித் இயக்கங்கள், ஈழப் போராட்ட இயக்கங்கள் போன்றவை தமிழ்ச் சூழலில் எதிர்ப்பு போராட்டத்தின் வினையாக்கங்கள் எனலாம். இவை பெரும்பாலும் சமய, சமூக, அரசியல் அடக்குமுறைகளுக்கு எதிராக எழுந்தன.

பொருளாதார பிரச்சினைகளை முன்வைத்த இடதுசாரி தமிழ் அமைப்புகள் தமிழ்ச்சூழலில் வலுப்பெறவில்லை. சுற்றுசூழல் பேணலை அல்லது பாதுகாப்பை முன்னிறுத்தும் அமைப்புகளும் தமிழ்ச்சூழலில் இன்னும் முதிர்ச்சி பெறவில்லை.

## இவற்றையும் பார்க்க
* எதிர்ப்புப் போராட்ட தலைப்புகள் பட்டியல்

## வெளி இணைப்புகள்
* Gene Sharp’s list of 198 methods of nonviolent action 
* அகிம்சையின் மரணம்
* அகிம்சையைப் பேசி நாசமாய்ப் போய் விட்டோம்! - பெரியார்
* இலங்கையில் காந்தியின் பொருத்தம் - கலாநிதி குமார் ரூபசிங்க 
* Towards a theory of protest 
* Diffusion Models of Cycles of Protest as a Theory of Social Movements

### தமிழ்நாடு தலித் போராட்ட முனைகள்

* எதிர்ப்பு போராட்ட போராளியின் பகிர்வுகள்

## மேற்கோள்கள்

*
சூனிய அணி

கணிதத்தில், குறிப்பாக நேரியல் இயற்கணிதத்தில்,  **சூனிய அணி** அல்லது **பூச்சிய அணி** (*zero matrix*) என்பது சூனியத்தையே எல்லா உறுப்புகளாகக்கொண்ட ஒரு அணி. சூனிய அணிக்கு சில எடுத்துக்காட்டுகள்:

:
0_{1,1} = \begin{bmatrix}
0 \end{bmatrix}
,\ 
0_{2,2} = \begin{bmatrix}
0 & 0 \\
0 & 0 \end{bmatrix}
,\ 
0_{2,3} = \begin{bmatrix}
0 & 0 & 0 \\
0 & 0 & 0 \end{bmatrix}
,\ 


F என்ற  வளையத்தில்  உறுப்புகளைக் கொண்ட m \times n அணிகளே ஒரு வளையமாய் அமையும். இவ்வளையத்திற்கு R(m,n; F) எனப்பெயரிடலாம்.F இல் உள்ள கூட்டல் முற்றொருமையை 0_F  என்று சொன்னால், எல்லாஉறுப்புகளும் 0_F  ஆக உள்ள m \times n அணி தான் 0_{R(m,n: F)} . இது  R(m,n;F)  க்கு  கூட்டல் முற்றொருமை.

:
0_{R(m,n;F)} = \begin{bmatrix}
0_F & 0_F & \cdots & 0_F \\
0_F & 0_F & \cdots & 0_F \\
\vdots & \vdots &  & \vdots \\
0_F & 0_F & \cdots & 0_F \end{bmatrix}


ஏனென்றால், R(m,n;F)  இலுள்ள  ஒவ்வொரு   A க்கும்

:0_{R(m,n;F)} + A = A +0_{R(m,n: F)}  = A

m \times n அளவில், ஒரு குறிப்பிட்ட வளையத்தில் உறுப்புகளைக்கொண்டாதாக ஒரு சூனிய அணிதான் இருக்கும். அதனால் சந்தர்ப்பத்தைப்பொருத்து  தாய் வளையத்தைக் குறிப்பிடத் தேவையில்லாமல் சூனிய அணி என்று மட்டும் சொன்னால் போதும்.

சூனிய அணியும் மற்றைய அணிகளைப்போல் ஒரு நேரியல் உருமாற்றத்தைக்குறி காட்டும். எல்லா திசையன்களையும் சூனியத்திசையனுக்கு இழுத்துச்செல்லும் உருமாற்றம் தான் அது.

## இவற்றையும் பார்க்கவும்

*முற்றொருமை அணி

பகுப்பு:அணிக் கோட்பாடு
பகுப்பு:குறிப்பிடத் தக்க அணிகள்
1948

**1948**  (**[[ரோம எண்ணுருக்கள்|MCMXLIII]]**) ஒரு வியாழக்கிழமையில் ஆரம்பமான ஒரு கிரிகோரியன் நெட்டாண்டு ஆகும்.

## நிகழ்வுகள்
* ஜனவரி 1 - ஐக்கிய இராச்சியம் தொடருந்து சேவையை நாட்டுடைமை ஆக்கியது.
* ஜனவரி 4 - பர்மா ஐக்கிய இராச்சியத்திடம் இருந்து விடுதலை அடைந்தது.
* ஜனவரி 30 - மகாத்மா காந்தி சுட்டு கொல்லப்பட்டார்.
* ஜனவரி 30 - சுவிட்சர்லாந்தில் குளிர் கால ஒலிம்பிக் விளையாட்டுக்கள் ஆரம்பமாயின.
* பெப்ரவரி 4 - இலங்கை விடுதலை அடைந்தது. 
* பெப்ரவரி 25 - செக்கோஸ்லவாக்கியாவில் கம்யூனிஸ்ட் கட்சி ஆட்சியைப் பிடித்தது.
* மார்ச் 20 - சிங்கப்பூரில் முதலாவது தேர்தல் இடம்பெற்றது.
* ஏப்ரல் 7 - ஐக்கிய நாடுகள் அவையினால் உலக சுகாதார தாபனம் ஆரம்பிக்கப்பட்டது.
* மே 14 - இஸ்ரேல் விடுதலைப் பிரகடனம் அறிவித்தது.
* ஜூன் 18 - கம்யூனிஸ்டுகளின் கிளர்ச்சியையொட்டி மலேசியாவில் அவசரகாலச் சட்டம் அமுலாகியது. 
* ஜூன் 28 - ஜப்பானில் Fukui என்ற இடத்தில் நிகழ்ந்த நிலநடுக்கத்தில் 3,895 கொல்லப்பட்டனர்.
* ஜூலை 29 - லண்டனில் ஒலிம்பிக் விளையாட்டுக்கள் ஆரம்பமாயின.
* ஆகஸ்ட் 15 - கொரியக் குடியரசு உருவாக்கப்பட்டது.
* செப்டம்பர் 12 - இந்திய இராணுவம் ஐதராபாத்தில் நுழைந்தது. ஆயிரக்கணக்கான முஸ்லிம்கள் கொல்லப்பட்டனர்.
* டிசம்பர் 26 - கடைசி சோவியத் இராணுவம் வட கொரியாவில் இருந்து விலகியது.

## பிறப்புகள்
* சனவரி 7 - இசிரோ மிசுகி, சப்பானிய நடிகர்
* பெப்ரவரி 4 - ராம் பரன் யாதவ், நேபாள அரசுத்தலைவர்
* பெப்ரவரி 5 - டாம் வில்கின்சன், ஆங்கிலேய நடிகர்
* பெப்ரவரி 24 - ஜெ. ஜெயலலிதா, தமிழக முதல்வர்
* மார்ச் 31 - ஆல் கோர், அமெரிக்க அரசியல்வாதி
* மே 14 - பாப் வுல்மர், பிரித்தானிய துடுப்பாட்டப் பயிற்சியாளர் (இ. 2007)
* செப்டம்பர் 3 - லெவி முவனவாசா, சாம்பிய அரசுத்தலைவர் (இ. 2008)
* அக்டோபர் 13 - நுசுரத் பதே அலி கான், பாக்கித்தானிய இசைக்கலைஞர் (இ. 1997)
* அக்டோபர் 17 - ராபர்ட் ஜோர்டான், அமெரிக்க எழுத்தாளர் (இ. 2007)
* நவம்பர் 5 - பாப் பார், அமெரிக்க அரசியல்வாதி
* நவம்பர் 12 - அசன் ரவ்கானி, ஈரானின் 7வது அரசுத்தலைவர்
* நவம்பர் 14 - சார்லசு, வேல்சு இளவரசர்
* நவம்பர் 26 - எலிசபெத் பிளாக்பர்ன், நோபல் பரிசு பெற்றவர்
* டிசம்பர் 21 - சாமுவேல் எல். ஜாக்சன், ஆப்பிரிக்க-அமெரிக்க நடிகர்

## இறப்புகள்
* ஜனவரி 30 - மகாத்மா காந்தி (பி. 1869) 
* ஜனவரி 30 - ஓர்வில் ரைட், விமானத்தைக் கண்டுபிடித்த சகோதரர்களில் ஒருவர் (பி. 1871)
* சூன் 12 - சிபில் கார்த்திகேசு, இரண்டாம் உலகப்போரில் பங்குபற்றிய மலேசியப் பெண் (பி. 1899)
* செப்டம்பர் 11 - முகமது அலி ஜின்னா, பாகிஸ்தானை உருவாக்கியவர் (பி. 1876)

## நோபல் பரிசுகள்
* இயற்பியல் - [பட்ரிக் பிளாக்கெட்
* வேதியியல் - ஆர்ன் டிசேலியஸ்
* மருத்துவம் - போல் முல்லர்
* இலக்கியம் - டி. எஸ். எலியட்
* அமைதி - வழங்கப்படவில்லை 

## இவற்றையும் பார்க்கவும்
* 1948 இல் வெளிவந்த தமிழ்த் திரைப்படங்கள்

## 1948 நாட்காட்டி

*
1960கள்

**1960கள்** என்றழைக்கப்படும் பத்தாண்டு 1960ஆம் ஆண்டு ஆரம்பித்து 1969-இல் முடிவடைந்தது.
## நிகழ்வுகள்
### அரசியற் கொலைகள்
* நவம்பர் 22, 1963 இல் அமெரிக்க அதிபர் [[ஜான் எஃப். கென்னடி]]
* பெப்ரவரி 21, 1965 இல் *Malcom X*
* ஏப்ரல் 4, 1968 இல் மார்ட்டின் லூதர் கிங் 
* ஜூன் 6, 1968 - செனட்டர் இராபர்ட் எஃப் கென்னடி

## நாடுகளுக்கிடையேயான போர்கள்
* வியட்நாம் போர்
* தேய்வழிவுப் போர்

## உள்நாட்டுப் போர்கள்

## ஒலிம்பிக் போட்டிகள்
* 1960 - கோடை: ரோம், இத்தாலி
* 1960 - குளிர்காலம்: ஐக்கிய அமெரிக்கா
* 1964 - கோடை: டோக்கியோ,ஜப்பான்
* 1964 - குளிர்காலம்: ஆஸ்திரியா
* 1968 - கோடை: மெக்சிக்கோ
* 1968 - குளிர்காலம்: பிரான்ஸ்

## சான்றுகள்

## வெளி இணைப்புகள்

* The 1960s: A Bibliography 
* CBC Digital Archives 1960s a GoGo
* The Sixties Project
* Heroes of the 1960s slideshow by *[[Life magazine]]*
* The 60s: Literary Tradition and Social Change, exhibit at the University of Virginia, Library, Special Collections.
* 1960s protest movements in America
* The 1960s in Europe (Online Teaching and Research Guide)
* 
* The 1960s articles, video, pictures, and facts


பகுப்பு:20-ஆம் நூற்றாண்டு
1970கள்

**1970கள்** என்றழைக்கப்படும் பத்தாண்டு 1970ஆம் ஆண்டு ஆரம்பித்து 1979-இல் முடிவடைந்தது.

## நிகழ்வுகள்
* 1970 - வங்காள தேசம்: சூறாவளி ஏற்பட்டமையும் அதன் பின்னர் பாகிஸ்தானுடன் நிகழ்ந்த போர்.
* 1970 - தேய்வழிவுப் போர் போர்த்தவிர்ப்பு.
* 1971 - இண்டெல் 4004 வெளியீடு. 
* 1979 - இஸ்ரேல் - எகிப்து அமைதி ஒப்பந்தம்
* 1979 - சோவியத் படைகளின் ஆப்கானிஸ்தான் படையெடுப்பு.

## நாடுகளுக்கிடையேயான போர்கள்

## உள்நாட்டுப் போர்கள்

## நுட்பம்

## மேற்கோள்கள்


பகுப்பு:20-ஆம் நூற்றாண்டு
1950கள்

**1950கள்** என்றழைக்கப்படும் பத்தாண்டு 1950ஆம் ஆண்டு ஆரம்பித்து 1959-இல் முடிவடைந்தது.

## பொருளாதாரம்
ஐரோப்பாவில் மேற்கு ஜேர்மனியிலும் இத்தாலியிலும் பொருளாதாரம் வளர்ச்சி கண்டது. இரண்டாம் உலகப்போரின் போது ஐக்கிய இராச்சியத்தில் அமுலில் இருந்த *உணவுப் பங்கீட்டு முறை* நீக்கப்பட்டது. ஐக்கிய அமெரிக்காவில் 30 ஆண்டுகளுக்குப் பின்னர் பொருளாதாரம் துரித வளர்ச்சி கண்டது.

## நாடுகளுக்கிடையேயான போர்கள்
* கொரிய யுத்தம் - ஜூன் 25, 1950 இலிருந்து ஜூலை 27, 1953 வரை.
* பனிப்போர் - ஐக்கிய அமெரிக்கா மற்றும் சோவியத் ஒன்றியத்துக்கும் இடையேயான பனிப்போரின் காரணமாக வார்சா ஒப்பந்தம், நேட்டோ ஆகியன உருவாகின.
* 1956 இல் சூயஸ் கால்வாய் எகிப்திய அதிபர் நாசரினால் தேசவுடமை ஆக்கப்பட்டதைத் தொடர்ந்து ஐக்கிய இராச்சியம், பிரான்ஸ், இஸ்ரேல் ஆகியன எகிப்தின் போர் தொடுத்தன.

## உள்நாட்டுப் போர்கள்

## ஒலிம்பிக் போட்டிகள்
* 1952 - கோடை கால விளையாட்டுக்கள் பின்லாந்து, ஹெல்சிங்கியில் இடம்பெற்றன. 
* 1952 - குளிர்கால விளையாட்டுக்கள் ஒஸ்லோவில்
* 1956 - கோடை: மெல்பேர்ண், அவுஸ்திரேலியா
* 1956 - குளிர்காலம்: *Cortina d'Ampezzo*, இத்தாலி

## நுட்பம்
* 1957 - ஸ்புட்னிக் 1 ஏவப்பட்டது.

## மேற்கோள்கள்


பகுப்பு:20-ஆம் நூற்றாண்டு
முற்றொருமை அணி

கணிதத்தில், நேரியல் இயற்கணிதப்பிரிவில், ஒரு n\times n சதுர அணியின் முக்கிய மூலைவிட்டத்தின் உறுப்புகள் எல்லாம் 1 ஆகவும், மற்ற எல்லா உறுப்புகளும் சூனியமாகவும் இருந்தால் அது **முற்றொருமை அணி** (*Identity matrix*) அல்லது **அலகுத் தாயம்** (*Unit matrix*) எனப்படும். அதற்குக் குறியீடு  I_n. 

*n* என்ற இந்த அணியின்  அளவு சந்தர்ப்பத்திலிருந்து தெரிவதாக இருக்கும்போது இதை  I என்றே குறிப்பிடுவோம்.

:
I_1 = \begin{bmatrix}
1 \end{bmatrix}
,\  
I_2 = \begin{bmatrix}
1 & 0 \\
0 & 1 \end{bmatrix}
,\ 
I_3 = \begin{bmatrix}
1 & 0 & 0 \\
0 & 1 & 0 \\
0 & 0 & 1 \end{bmatrix}
,\ \cdots ,\ 
I_n = \begin{bmatrix}
1 & 0 & \cdots & 0 \\
0 & 1 & \cdots & 0 \\
\vdots & \vdots & \ddots & \vdots \\
0 & 0 & \cdots & 1 \end{bmatrix}
.

இதை    I_n = \mathrm{diag}(1,1,...,1)   என்றும் சுருக்கமாக எழுதுவதுண்டு.

அல்லது, (I_n)_{i,j}  =  \delta_{ij} = \left\{\begin{matrix} 
1, & \mbox{if } i=j   \\ 
0, & \mbox{if } i \ne j   \end{matrix}\right.

இதனுடைய முக்கிய பண்பு  என்னவென்றால்,
 
எந்த  n \times m அணி  A க்கும், AI_n = A; மற்றும்,

எந்த  m \times  n அணி  B க்கும், I_nB = B.

குறிப்பாக, முற்றொருமை அணி n-பரிமாண சதுர அணிகளெல்லாம் கொண்ட வளையத்தின் முற்றொருமையாகவும், மற்றும், நேர்மாறு உள்ள n-பரிமாண சதுர அணிகளெல்லாம் கொண்ட GL(n) என்ற பொது நேரியற்குலத்தின் முற்றொருமையாகவும் இயங்குகிறது.

முற்றொருமை அணிக்கு நேர்மாறு அதுவே.

n-பரிமாண திசையன் வெளியிலிருந்து அதற்கே செல்லும் நேரியல் உருமாற்றங்களைக் குறிகாட்டும்  n \times n அணிகளுக்கு நடுவில் I_n முற்றொருமை அணி முற்றொருமைச் சார்பைக் குறிகாட்டுகிறது.

முற்றொருமை அணியினுடைய  *i*-வது நிரல் *e<sub>i</sub>* என்ற அலகு திசையன்.இவ்வலகு திசையன்கள் முற்றொருமை அணியின் ஐகன் திசையன்கள். எல்லா ஐகன் மதிப்புகளும் 1 என்ற ஒரே மதிப்புதான்; அதனுடைய மடங்கெண் *n*. முற்றொருமை அணியின் அணிக்கோவை 1, trace *n* .

## இவற்றையும் பார்க்கவும்

சூனிய அணி

பகுப்பு: குறிப்பிடத் தக்க அணிகள்
1980கள்

**1980கள்** என்றழைக்கப்படும் பத்தாண்டு 1980ஆம் ஆண்டு ஆரம்பித்து 1989-இல் முடிவடைந்தது. இந்தப் பத்தாண்டுகளில் முக்கிய நிகழ்வுகளாக சோவியத் - ஆப்கானிஸ்தான் போர் முடிவு, பெர்லின் சுவர் இடிக்கப்பட்டது, பனிப்போர் முடிவு போன்றவைகளைக் குறிப்பிடலாம்.

## நிகழ்வுகள்
* சுவீடன் பிரதமர் ஓலொஃப் பால்மே சுட்டுக்கொல்லப்பட்டார்.
* செர்னோபில் அணு உலை விபத்துக்கு உள்ளாகியது. (ஏப்ரல் 1986)
* எயிட்ஸ் நோய்க்கிருமி அமெரிக்காவில் ஜூன் 1981 இல் சில தன்னினச் சேர்க்கை ஆண்களில் கண்டுபிடிக்கப்பட்டது. 1985-1986இல் ஆபிரிக்காவின் பல நாடுகளில் இது பரவியது.

## உள்நாட்டுப் போர்கள்

## நுட்பம்
[thumb|200px|முதலாவது மாக்கின்டொஷ் கணினி [1984இல் அறிமுகப்படுத்தப்பட்டது.]]

## மேற்கோள்கள்


பகுப்பு:20-ஆம் நூற்றாண்டு
தமிழ்க் கணிமை

* வலைவாசல்:தமிழ்க்கணிமை.
* கணினியில் தமிழ்.
சாதி மறுப்புத் திருமணம்

சாதி மறுப்பு/ஒழிப்புத் திருமணம் என்பது திராவிட இயக்கத்தின் தாக்கத்தினால் விளைந்த ஒரு முற்போக்கான நடைமுறை. திராவிட இயக்கத்தின் சகோதரத்துவக் கொள்கையினால் உந்தப்பட்ட ஏராளமான இளைஞர்கள் சாதி, சமயம் பாராமல் சீர்திருத்தத் திருமணம் செய்து கொண்டனர். இந்தியாவின் தமிழகத்தில் ஈ. வெ. இராமசாமி அவர்களின் சமூகச் சீர்திருத்தப் போராட்டங்களின் விளைவாக ஏற்பட்ட மாறுதல்களுள் சாதி மறுப்புத் திருமணமும் ஒன்றாகும். மேலும் தமிழக அரசு சாதிமறுப்புத் திருமணத்தை ஊக்குவிக்கும் பொருட்டு சாதிமறுப்புத் திருமணம் செய்யும் தம்பதிகளுள் ஒருவருக்கு அரசு வேலைவாய்ப்பில் முன்னுரிமை அளிக்கிறது.

பகுப்பு:தமிழர் திருமணமுறை
நாகம் (பேரினம்)

**நாகம்** நஞ்சுள்ள பாம்பு ஆகும். இது நாஜா என்ற வகையில் எலாப்பிடே என்ற குடும்பத்தைச் சேர்ந்தது. நாகப்பாம்புகள் பொதுவாக ஆசியா, ஆப்பிரிக்கா ஆகிய கண்டங்களில் வெப்பமண்டல, பாலைவனப் பகுதிகளில் வாழ்கின்றன. இந்தியாவில் இதை நல்ல பாம்பு என்று அழைக்கின்றனர். இந்தியாவின் பெரும் நான்கு நச்சுடைய பாம்புகளில் இதுவும் ஒன்று.

## [[சங்க இலக்கியம்| சங்க இலக்கியங்களில்]] நாகம்
* படமெடுத்தாடும் நாகத்தை இடி தாக்கும் நாகம்  
* நாகம் தன் நஞ்சைக் கக்கும். அது இறுகி மணியாக மாறும். 
* முப்புரம் எரிக்கும்போது சிவபெருமானுக்கு மலை வில்லாகவும், நாகம் நாணாகவும் பயன்படுத்தப்பட்டது என்பது ஒரு புராணக் கதை.  
* ஐந்து தலை கொண்ட நாகம் என்பதும் ஒருவகைக் கற்பனை. 
## உடலமைப்பு
நாகப்பாம்புகளின் உடலில் காணப்படும் சிறப்பான உறுப்பு தலையில் இருக்கும் ஒரு விரியக் கூடிய தசை ஆகும். இவை தாக்கும் போதோ, தற்காப்புக்காகவோ அவற்றை விரிக்கும். இது எதிரியை அச்சுறுத்தவே ஆகும். இதனை படம் எடுத்தல் என்பர். இப்பாம்புகள் மஞ்சள் கலந்த வெள்ளை, கரும்பழுப்பு மற்றும் வெளிர்சாம்பல் நிறங்களில் இருக்கின்றன. இதன் நிற அமைப்பின் காரணமாக அது தான் வாழும் தரையில் புற்களுக்கு இடையே அரிதாகவே கண்ணுக்குத் தெரிகிறது. ஒருவகை நாகப் பாம்பின் படத்தில் மூக்குக் கண்ணாடி போன்ற குறி ஒன்றுள்ளது. இதனால் கண்ணாடிப் பாம்பு என்றும் அழைக்கப்படுகிறது.

## நச்சுச் சுரப்பி
நச்சுப் பாம்புகளைப் போலவே இப்பாம்பின் தலையில் இரண்டு நச்சுச் சுரப்பிகள் மேல்தாடையில் உள்ள இரண்டு பெரிய பற்களுடன் இணைக்கப்பட்டிருக்கின்றன. இப்பாம்பு இதன் பற்களால் கடிக்கும் பொழுது அவற்றின் வெளிப்புறம் அமைந்த துளை வழியாக நச்சு கடிபட்ட உயிரினத்தின் இரத்தத்துடன் கலக்கிறது. இப்பாம்பிற்கு நச்சுப்பல் உடைந்து போனால் கூட அந்த இடத்தில் புதிய நச்சுப் பல் முளைத்து விடுகிறது.

## நச்சுத் துளிகள்
இப்பாம்பு கடிக்கும் பொழுது இதனிடமிருந்து வெளியேறும் நச்சுத்துளியின் அளவு 4 முதல் 6 துளிகள் அளவாக உள்ளது. இவை பிடிபட்ட உயிரினத்தைக் கொல்வதற்கு போதுமானதாக உள்ளது. மயில், சிங்காரக் கோழிகள் போன்றவற்றிற்கு இந்த நச்சு எவ்விதப் பாதிப்பையும் ஏற்படுத்துவதில்லை. இப்பாம்பு கடித்தால் மனிதனுக்கு இறப்பு நேரிடும். இப்பாம்பின் நச்சு மனிதனின் நரம்பு மண்டலத்தைப் பாதிப்பை ஏற்படுத்துகிறது. கடிபட்டவனுக்குப் பெருங்களைப்பும், அடக்க முடியாத தூக்கமும் ஏற்படுகின்றன. பின்பு மூச்சடைக்கிறது. தலை சுற்றுதல், வாந்தி எடுத்தல், உடல் குளிர்தல், இருதயச் செயல்பாடு குறைதல் போன்றவை ஏற்பட்டு மனிதன் இறக்கிறான். நாகப்பாம்பு கடித்தால் நச்சு இரத்தத்தில் கலந்து விடாது தடுப்பதற்குத் தகுந்த நடவடிக்கை எடுக்கப்பட வேண்டும்.

## வாழ்விடம்
இப்பாம்பு கற்களுக்கு அடியில், இடிபாடுகளுக்கிடையில் வாழக்கூடிய தன்மையுடையது. சில சமயம் வீட்டுக்குள்ளும் புகுந்து விடும். 

## உணவு
இப்பாம்புகள் பிற பாம்புகளைப் போல் தனது அசைந்தியங்கும் தாடைகளின் உதவியுடன் இரையை முழுதாக விழுங்கும். இவை பல்லி, சிறு பாம்புகள், பறவைகள் மற்றும் சிறு பாலூட்டி வகைகளை உணவாக உட்கொள்கின்றன.
## ஊடகங்கள்

படிமம்:Indian Binocellate Cobra.JPG|நாகப்பாம்பு
படிமம்:Ophiophagus hannah (2).jpg|கருநாகம்
File:Murudeshwar shiva.JPG|சிவன் கழுத்தில் நாகம்
File:Sheshashayi_-_Laxminarayan_by_DHURANDHAR_MV.jpg|ஐந்து தலை நாகம்
File:நாக பிரதிஷ்டை.jpg|நாக தோசம் நீங்க நாக பிரதிஷ்டை


## மேலும் பார்க்க
* இராச நாகம்

## அடிக்குறிப்பு

பகுப்பு:ஊர்வனப் பேரினங்கள்
பகுப்பு:நச்சுப் பாம்புகள்
வைன்

**வைன்** என்பது திராட்சைச் சாறை புளிக்க வைத்து பெறப்படும் ஒரு மதுசார பானமாகும். இவற்றில் இருக்கும் சில வேதிப்பொருட்களால் இவை சர்க்கரை, நொதியம், அமிலம் போன்ற எவற்றின் உதவியும் இன்றி தானாகவே நொதித்து புளித்து விடுகின்றன. கி.மு. 5000 – 6000 ஆண்டுகளிலேயே வைன் தயாரித்ததற்கான தடயங்கள் கிடைத்துள்ளன.

வைன் என்ற பெயர் திராட்சை என்ற பொருள் தரும் இலத்தீன் மொழிச் சொல்லில் இருந்து பெறப்பட்டதாகும்.

## உற்பத்தி

2012 ஆம் ஆண்டில் இத்தாலி நாடே மிகவும் அதிகளவிலான வைனை உற்பட்டிசெய்யும் நாடுகளில் முதலிடம் பெற்றது. அதன் பின் முறையே பிரான்சு, ஸ்பெயின், அமெரிக்கா மற்றும் ஆர்ஜென்டீனா போன்ற நாடுகள் அடுத்தடுத்த இடங்களைப்பெற்றன.

{| cellpadding=15 align=left
|

### ஏற்றுமதி செய்யும் நாடுகள்

### 2003 ஆம் ஆண்டில் வைன் உற்பத்தியின் அளவு
2003 ஆம் ஆண்டில் உலக வைன் உற்பத்தியானது 269 மில்லியன் ஹெக்டா லீட்டர்களை அண்மித்தது: 2003 ஆம் ஆண்டில் இருந்த முதல் 15 பிரதான உற்பத்தியாளர்கள் கீழ் வரும் அட்டவணையில் காட்டப்பட்டுள்ளனர்.

### 2005 ஆம் ஆண்டில் வைன் உற்பத்தி செய்யும் முதல் 10 நாடுகள்

### 2008 ஆம் ஆண்டில் வைன் உற்பத்தி செய்யும் முதல் 05 நாடுகள்

** நாடு  **       ** 2009 ஆம் ஆண்டில் வைன் உற்பத்தி  ** **உலக உற்பத்தியில் சதவீதம் அடிப்படையில்**

1 இத்தாலி           4,994,940 மெட்டரிக் டன்கள்     18.42%

2 பிரான்சு          4,552,077 மெட்டரிக் டன்கள்     16.79%

3 ஸ்பெயின்          3,250,610 மெட்டரிக் டன்கள்     11.99%

4 அமெரிக்கா   2,250,000 மெட்டரிக் டன்கள்     8.30%

5 சீனா           1,580,000 மெட்டரிக் டன்கள்     5.82%

### 2011 ஆம் ஆண்டில் வைன் உற்பத்தி செய்யும் முதல் 40 நாடுகள்

## வைன் நுகர்வோர்

## மேற்கோள்கள்

பகுப்பு:மதுபானங்கள்
அம்பா

**அம்பை** இந்திய இதிகாசங்களுள் ஒன்றான மகாபாரதத்தில் வரும் கதை மாந்தர்களுள் ஒருத்தி.  இவள் காசி அரசனின் மூத்த மகளாவாள். அம்பிகா, அம்பாலிகா என்போர் இவளது தங்கைகள் ஆவர்.   இம்மூவருக்கும்  சுயம்வரம் நடந்தபோது, அங்கிருந்த மன்னர்களையும், இளவரசர்களையும் தோற்கடித்து, இம் மூன்று பெண்களையும், பீஷ்மர் அவர்களது விருப்பத்துக்கு மாறாகக் கூட்டிச் சென்றார். அவர், இப்பெண்களை அஸ்தினாபுரத்து மன்னனும் தமது தம்பியுமான  விசித்திரவீரியனுக்கு மணமுடித்துக் கொடுப்பதற்காக சத்யவதியிடம் ஒப்படைத்தார்.

அம்பா சால்வ நாட்டு மன்னன் சால்வனிடம் தனது மனதைப் பறிகொடுத்திருந்ததாக பீஷ்மரிடம் தெரிவிக்கிறாள். அதை அறியும்  விசித்திரவீரியன் அவளை மணந்துகொள்ளாமல் அவளது தங்கைகள் இருவரையும் மட்டும் மணந்து கொண்டான். அம்பா தான் விரும்பியவனை நாடிச் சென்றாள்.சால்வனோ, பீஷ்மர் தன்னைத் தோற்கடித்து அவளைக் கூட்டிச் சென்றதனால் அவளை ஏற்றுக்கொள்ள மறுத்துவிட்டான். பீஷ்மரிடம் திரும்பி வந்த அம்பா, தன்னை மணந்து கொள்ளூமாறு பீஷ்மரை வற்புறுத்தினாள். மணமுடிப்பதில்லை என விரதம் பூண்டிருந்த பீஷ்மரும் அவளை மணம்செய்ய மறுத்துவிட்டார். மீண்டும் சால்வனிடம் வந்தாள். புறக்கணிக்கப்பட்டு மீண்டும் பீஷ்மரிடம் சென்றாள். பீஷ்மர் புறக்கணித்தார். இப்படி அலைந்ததில் ஆறு வருடங்கள் கழிந்ததில், தன் வாழ்வைப் பாழாக்கிய பீஷ்மரிடம் தீராப்பகை கொண்டாள்.

இமயமலைச் சாரல் சென்று தவம் செய்ததில் முருகக்கடவுள் ஒரு மாலையைக் கொடுத்தார். அதன் மூலம் பீஷ்மரைத் தண்டிக்கும் அவளது எண்ணம் நிறைவேறும் என்று கூறினார். அம்பை துருபத மகாராஜனை பீஷ்மர் மேல் படையெடுக்கத் தூண்டியும் அவன் இசையாததால், அம்மாலையை அங்கேயே வைத்து விட்டு சென்று மீண்டும் தவம் செய்தாள். சிவபெருமான் தோன்றி இன்னொரு பிறவியில் அவளே பீஷ்மரைப் பழிவாங்குவாள் என்று கூறினார். 
அடுத்த பிறவியிலாவது பீஷ்மரைக் கொல்வது எனச் சபதம் செய்து இறந்துவிட்டாள். அவள் அடுத்த பிறவியில் துருபதனுக்கு மகனாகப் பிறந்தாள் என மகாபாரதம் கூறுகிறது. அவன் பெயர் சிகண்டி என்பதாகும். குருச்சேத்திரப் போரில் போரில் பீஷ்மர் இறந்ததில் முக்கியப் பங்கு வகித்தவன் இவனாவான்.
## மேற்கோள்கள்

## உதவிநூல்
*ஸ்ரீமஹாபாரத ஸாரம்; ஸ்ரீராமகிருஷ்ண மடம், சென்னை; பக்கம் 106

பகுப்பு:மகாபாரதக் கதை மாந்தர்கள்
விராடன்

**விராடன்** மகாபாரதத்தில் வரும் கதை மாந்தர்களுள் ஒருவன். இவன் மத்சய நாட்டின் மன்னர் ஆவான். துரியோதனன் ஆகியோரிடம் சூதாட்டத்தில் தோற்று மறைந்து வாழ்ந்த காலத்தில், பாண்டவர்கள் இவனது அரசவையில் ஒரு ஆண்டுக்காலம் வாழ்ந்தனர்.  இவனது பட்டத்து இராணி  சுதேஷ்ணை ஆவார். இளவரசன் உத்தரனும், இளவரசி உத்தரையும் இவர்களது மக்களாவர்.

விராடனின் மைத்துனனும், விராட தளபதியுமான  கீசகன்  திரௌபதி மீது கொண்ட மையலால் வீமனால் கொல்லப்பட்டான்.   உத்தரையை அபிமன்யு மணந்தார். -அபிமன்யு-உத்தரை தம்பதியரின் மகனே பரிட்சித்து ஆவார்.

குருச்சேத்திரப் போரில்  விராடன் மற்றும் அவரது மகன் உத்தரன் ஆகியோர் துரோணரால் கொல்லப்பட்டனர்.

## இதனையும் காண்க
* மத்சய நாடு
* விராட பருவம்
## மேற்கோள்கள்


பகுப்பு:மகாபாரதக் கதை மாந்தர்கள்
அசுவத்தாமன்

**அசுவத்தாமன்** (*Ashwatthama*) என்பவர் மகாபாரதக் கதைமாந்தர்களுள் ஒருவர் ஆவார். இவர், துரோணாச்சாரியாருடைய மகனாவார். இவரது தாய், கிருபாச்சாரியாருடைய தங்கை கிருபி ஆவார். இவர் பரத்வாஜ முனிவரின் பேரன் ஆவார். அஸ்வத்தாமா ஹஸ்தினாபுரத்தின் ஆட்சியாளர்களுக்கு அடிபணிந்து அசிச்சத்திரத்தை தலைநகராகக் கொண்டு பாஞ்சாலாவின் வடக்குப் பகுதியை ஆட்சி செய்தார். இவர் குருசேத்திரப் போரில் பாண்டவர்களுக்கு எதிராக கௌரவப் பக்கத்தில் இருந்து போரிட்ட மஹாரதி ஆவார். கிருஷ்ணர் அளித்த சாபத்தால் இவர் சிரஞ்சீவி (அழியாதவர்) ஆனார்.
துரோணாச்சாரியார் இவன்மீது அளவு கடந்த அன்பு வைத்திருந்தார். குருச்சேத்திரப் போரின், அசுவத்தாமன் இறந்துவிட்டதாகக் தருமர் மூலம் கூறப்பட்ட வதந்தியை நம்பித் துரோணர் கவலையில் இருந்தபோது இளவரசன் திருஷ்டத்யும்னனின் வாளுக்கு இரையாகித் துரோணர் காலமானார்.

## சொற்பிறப்பியல்
மகாபாரதத்தின் படி, அஸ்வத்தாமா என்றால் "குதிரையின் குரல் தொடர்பான புனிதமான குரல்" என்று பொருள் ஆகும். 
மேலும், இவர், பிறந்தபோது குதிரையைப் போல அழுததால் இந்த பெயர் வந்ததாகச் சொல்லப்படுகிறது.

## குருசேத்திரப் போரில் இவரின் பங்கு
குருச்சேத்திரப் போரின் 18-ஆம் நாள் இரவில், கௌரவர் பக்கம் உயிர்பிழைத்திருந்த மூவரில் இவரும் ஒருவர் ஆவார். தனது தந்தையை நயவஞ்சகமாக கொன்ற பாண்டவர் படைகளின் தலைமைப் படைத்தலைவர் திருஷ்டத்யும்னனை தூக்கத்தில் இருக்கும்போது கொன்று பழி தீர்த்தவராக அறியப்படுகிறார். மேலும்,  பாண்டவர்களின் ஐந்து குலக்கொழுந்துகளையும் (உபபாண்டவர்கள்), பஞ்சபாண்டவர் தவிர மற்ற பாண்டவ படைவீரர்களை அதே இரவில் கொன்றவர் என்று சொல்லப்படுகிறது.

## மேற்கோள்கள்

## வெளி இணைப்புகள்
* அஸ்வத்தாமா யார் வெப்துனியா தளக்கட்டுரை
*பழிக்குப் பழி
* தமிழில் முழு மஹாபாரதம்
* http://kasturis.lazyreader.com/content/chapter-2-ashvatthama-punished 

பகுப்பு:மகாபாரதக் கதை மாந்தர்கள்
அணிகளின் அளவை

கணிதத்தில் நேரியல் இயற்கணிதப்பிரிவில் அணிகள் ஒரு முக்கிய பங்கை வகிக்கின்றன. ஒரு m \times n அணி M இன் நிரல் திசையன்களில் நேரியல் சார்பற்ற திசையன்களின் மிகப்பெரிய  எண்ணிக்கை M இன் **நிரலளவை** (Column Rank) என்றும், வரிசைத்திசையன்களில் நேரியல் சார்பற்ற திசையன்களின் மிகப்பெரிய எண்ணிக்கை M இன் **வரிசையளவை** (Row rank) என்றும் பெயர் பெறுவன.ஆனால் கூட்டிக் கழித்துப் பார்க்கும்போது நிரலளவையும் வரிசையளவையும் ஒன்றுதான் என்று தெரிய வரும்.  அது தான் அணி  M இன் **அளவை** (Rank). இது “தரம்” என்றும் வழங்கப்படுகிறது.

இக்கட்டுரையில் எல்லா அணிகளும் மெய்யெண்களை உறுப்புகளாகக் கொண்டவை.

## ஒரு அணியின் குறு வரிசைப்படி

ஒரு அணி **குறுவரிசைப்படி** உருவத்தில்   (row-reduced echelon form) இருக்கிறது என்று சொல்வதன் இலக்கணம்:

* எல்லாம் சூனியங்களாக இல்லாத ஒவ்வொரு வரிசையிலும், முதல் சூனியமல்லாத உறுப்பு  1 ஆக இருக்கும்;
* அந்த முதல் உறுப்பு 1 தோன்றும் நிரல்களிலுள்ள மற்ற ஒவ்வொரு உறுப்பும் சூனியமாக இருக்கும்;
* சூனியங்களாகவே இருக்கும் வரிசைகளெல்லாம் எல்லாம் சூனியங்களாக இல்லாத வரிசைகளுக்குக் கீழே  இருக்கும்;
* எல்லாம் சூனியங்களாக இல்லாத வரிசைகள் *r*  என்றும், *i* -வது வரிசையின் முதல் சூனியமல்லாத உறுப்பு  உள்ள நிரல்  *k**i*-வது நிரல்,  *i = 1,2, ..., r* என்றும் கொண்டால், *k<sub>1</sub> < k<sub>2</sub> < ... < k<sub>r</sub>.*

எடுத்துக்காட்டக, கீழே உள்ளது ஒரு  7\times 10 அணியின் குறுவரிசைப்படி:

\begin{pmatrix}
0 & (1) & 2 & 0 & 2 & 0 &  0 & 0 & 0 & 2 \\
0 & 0 & 0 & (1) &-1 & 0 &  0 & 0 & 0 & 0 \\
0 & 0 & 0 & 0 & 0 & (1) &  0 & 0 & 0 & 0 \\
0 & 0 & 0 & 0 & 0 & 0 &  (1) & 0 & 0 & 0 \\
0 & 0 & 0 & 0 & 0 & 0 &  0 & (1) & 0 & 0 \\
0 & 0 & 0 & 0 & 0 & 0 &  0 & 0 & (1) & 3 \\
0 & 0 & 0 & 0 & 0 & 0 &  0 & 0 & 0 & 0
\end{pmatrix}

இதன் உறுப்புகளை இடதுபுறமும் கீழேயும் எல்லாம் சூனியங்களாக இருக்கும்படி ஒரு பிரிப்புக்கோடு (செங்குத்துக் கோடுகளாலும் படுக்கைக் கோடுகளாலும் ஆனது) போடப்பட்டால், அதனுடைய திருப்பங்களிலெல்லாம் 1 என்ற உறுப்புதான் இருக்கும். அவையெல்லாம் அடைப்ப்புகளுக்குள் காட்டப்பட்டிருக்கின்றன். இத்திருப்பங்களுக்கு **படிகள்** எனப்பெயர்.

## தேற்றம்: நிரலளவை = வரிசையளவை

இது பல சிறு சிறு முற்கோள்களிலிருந்து வருகிறது.

1. மூன்றுவித தொடக்கநிலை வரிசைச்செயல்களின் மூலம் எந்த அணி  A யையும் குறுவரிசைப்படி  B  ஆக மாற்றலாம்.

2. ஒரு அணி குறுவரிசைப்படி உருவத்தில் இருந்தால், அதன் வரிசையளவை, எல்லாம் சூனியங்களல்லாத வரிசைகளின் எண்ணிக்கையே.

3. ஒரு அணியின் வரிசையளவை அவ்வணியின் குறுவரிசைப்படியின் வரிசையளவையே.
(இதன் நிறுவலில் முக்கிய கருத்து: தொடக்கநிலை வரிசைச்செயல்கள் வரிசையளவையை மாற்றாது)

4. ஒரு அணி குறுவரிசைப்படி உருவத்தில் இருந்தால்,அதனுடைய  நிரலளவை அதன் படிகளின் எண்ணிக்கையே.

5. ஒரு அணியின் நிரலளவை அவ்வணியின் குறுவரிசைப்படியின் நிரலளவையே.
(இதன் நிறுவலில் முக்கிய கருத்து: தொடக்கநிலை வரிசைச்செயல்கள் நிரலளவையை மாற்றாது)

6. குறுவரிசைப்படி உருவத்தில் உள்ள அணியில், படிகளின் எண்ணிக்கையும் சூனியங்களல்லாத வரிசைகளின் எண்ணிக்கையும் ஒன்றே.

## துணை நூல்கள்
* Serge Lang. Introduction to Linear Algebra. 1986. Springer Science, Inc. New York. .
* V. Krishnamurthy, V.P. Mainra & J.L. Arora.An Introduction to Linear Algebra. 1976. Affiliated East West Press PVT Ltd. New Delhi. 

## மேற்கோள்கள்

பகுப்பு:நேரியல் இயற்கணிதம்
நவீனம்

கலைத்துறைகளிலும், சமூக அறிவியல் துறைகளிலும்**நவீனம்** (*Modernity*) அல்லது **நவீனத்துவம்** என்பது, ஒரு வரலாற்றுக் காலத்தையும், பின் மத்திய கால ஐரோப்பாவில் உருவாகிய குறிப்பிட்டதொரு சமூகபண்பாட்டுவிதிமுறைகள்்,மனப்பாங்குகள், நடைமுறைகள் ஆகியவற்றை உள்ளடக்கிய ஒரு சேர்க்கையையும் குறிக்கும். அதிலிருந்து இது உலகம் முழுவதிலும் பல்வேறு வழிகளிலும், பல்வேறு காலங்களிலும் வளர்ச்சியடைந்தது.

இது ஒருகண்ணோட்டம், அணுகுமுறை மற்றும் ஒரு வாழ்க்கைமுறை என்றே கூறலாம். நவீனம் ஒரு கண்ணோட்டமாக, அணுகுமுறையாக கி.பி. பதிமூன்றாம்நூற்றாண்டின்பிற்பகுதியிலிருந்து பதினெட்டாம் நூற்றாண்டின் பிற்பகுதி வரை ஐரோப்பாவில் நிலவிய அறிவொளிக்காலத்தில் (*Enlightenment era*)எழுந்தது.

## மேற்கோள்கள்

பகுப்பு:மெய்யியல்
பகுப்பு:வரலாற்றுக் காலப்பகுதிகள்
பகுப்பு:வரலாற்றுவரைவியல்
சமூக ஒப்பந்தம்

**சமூக ஒப்பந்தம்** என்பது பல்வேறு வகையான மக்களாட்சிக் கொள்கைகளை விளக்கும் ஒன்றாகும். இது, சமூக ஒழுங்கைப் பேணும் நோக்கில், நாடுகளை உருவாக்குவதற்காக மக்கள் உட்கிடையான ஒப்பந்தங்களைச் செய்து கொள்கிறார்கள் என்னும் கருத்துருவின் அடிப்படையிலானது.

நவீனம் என்பது ஒரு கண்ணோட்டமாக, அணுகுமுறையாக இருந்த காலத்தில் உருவான அரசியல் தத்துவவியலாளர்கள், அரசாங்கமோ அல்லது ஆட்சியாளர்களோ தங்களது ஆளும் உரிமையையும், இறையாண்மையையும் மனித சமூகத்திற்கு அப்பாற்பட்ட இறைவன் அல்லது தெய்வீக ஆற்றல் போன்றவைகளிலிருந்து பெறவில்லை என்று உணர்ந்தனர். சமூகத்திலுள்ள ஆளப்படுகின்ற மனிதர்கள் தங்களுடைய நடைமுறைகளையும் வாழ்வியலையும் சீராக சண்டை, சச்சரவின்றி நடத்திட தங்களுக்குள் நடுநிலை கொண்ட ஒரு அமைப்பு வேண்டும் என உணர்ந்ததனால் ஒரு சமூக ஒப்பந்தத்தை உருவாக்கினர் என்று அவர்கள் எடுத்துக்கூறினர். பறிக்கமுடியாத தனிமனித உரிமைகளைத் தவிர மற்ற அனைத்து அதிகாரங்களையும் அந்த நடுநிலை அமைப்பின் பொறுப்பில் ஒப்படைத்தன் மூலம் சமூக ஒழுங்கைப் பேண மக்கள் முயன்றனர் என அவர்கள் கருதினர். அந்த நடுநிலை அமைப்பே நாடு, அரசு, ஆட்சியாளர்கள் என வளர்ச்சியடைந்தன என்ற தத்துவத்தையும் அவர்கள் முன் வைத்தனர். தாமஸ் ஹாப்ஸ், ஜான் லாக் மற்றும் ஜான் ஜேக்கஸ் ரூசோ போன்ற அறிஞர்களே சமூக ஒப்பந்தத் தத்துவத்தை முன் வைத்த தலைசிறந்த நவீன கால அரசியல் சிந்தனையாளர்கள்.

பகுப்பு:சட்டம்
பகுப்பு:சமூக அமைப்பு
பகுப்பு:அரசியல்
அறிவியல் புரட்சி

நவீனக் கண்ணோட்டமும், அணுகுமுறையும் உறுதியாக நிறுவப்பட்ட பின் ஒவ்வொரு துறையும் புரட்சிகரமான மாற்றங்களைக் கண்டது. அறிவியல் என்பது வளரக்கூடியது; ஆராய்ந்து அறியக் கூடிய மனித ஆற்றலே அதன் அடிப்படை என்றும் மாற்றமுடியாத இறை நெறிக்கொள்கைகள் அல்ல என்பதை நவீன சிந்தனைகள் நிலைநிறுத்தின. இதன்விளைவாக நவீன காலத்தில் அறிவியல் மனித வரலாற்றில் என்றும் காணாத அளவுக்கு பெருவளர்ச்சி பெற்றது. அனைத்துக் கொள்கைகளும் செய்முறையில் நிறுவப்பட்ட பின்னரே ஏற்றுக் கொள்ளப்பட்டன. இதனால் செய்முறை அறிவியல் வளர்ச்சியடைந்து தொழில்நுட்பம் முன்னேற்றம் கண்டது.

நவீனஅறிவியல் மற்றும் ஆராய்ச்சியின் அணுகுமுறைகளை முதன் முறையாக தத்துவ அடிப்படையில் தொகுத்தவர் ரெனெதேகார்த் (ReneDescartes)எனும்பிரெஞ்சுதத்துவவியலாளர் ஆவார். இவரை நவீன தத்துவம் மற்றும் அறிவியலின் தந்தை எனக் கருதுகிறார்கள்.

பகுப்பு:புரட்சிகள்
பகுப்பு:அறிவியலும் சமூகமும்

## மேற்கோள்கள்
நாசிசம்

**நாசிசம்** என்பது ஆரியர்களே உயர்ந்தவர்கள், ஆரிய இனமே உலகை ஆளத் தகுந்தது;மற்ற அனைத்து இனங்களும் அழகிலும், அறிவிலும் ஆரியர்களுக்குக் குறைந்தவை போன்ற கருத்துக்களை அடிப்படையாகக் கொண்டு ஜெர்மனியில் இருபதாம் நூற்றாண்டில் தோன்றி இரண்டாம் உலகப் போருக்கு வித்திட்ட இனவெறிக் கொள்கையைக் குறிக்கும். இதற்கு மூலமான ஆரிய உயர்வுக் கொள்கை(Aryan Supremacy Theory) பத்தொன்பதாம் நூற்றாண்டிலிருந்தே பெரும்பாலான ஐரோப்பிய அறிஞர்கள் மற்றும் ஊடகங்கள் மத்தியில் ஏற்றுக் கொள்ளப்பட்டு வந்தது. இக்கொள்கை, அன்பு, அருள், இரக்கம் போன்ற கொள்கைகளை அடிப்படையாகக் கொண்ட கிறிஸ்தவ நெறியை அடிமைகளின் நெறிகள் என்றும் வெள்ளை நிறமும், நீலக் கண்களும் கொண்ட ஆரியர்கள் இவற்றையும் இவற்றிற்கு அடிப்படையான யூத மறையையும், யூதர்களையும் உலகிலிருந்து ஒழிக்கும் மூலமே ஆரியர்களின் பழங்காலப் பெருமையை மீண்டும் நிலைநாட்ட முடியும் என பரப்புரை(propaganda) செய்தது.

அடொல்ப் ஹிட்லர் தனது சிறைவாசத்தின் போது எழுதிய மெயின் கேம்ப் (Mein Kampf-எனது தவிப்பு என மொழியாக்கம் செய்யப்படும்.) எனும் நூலில் நாசிசக் கொள்கைகள் விதந்துரைக்கப்பட்டுள்ளது.

## இவற்றையும் பார்க்கவும்
* நாசி ஜேர்மனி

## மேற்கோள்கள்

பகுப்பு:நாசிசம்
பகுப்பு:இனவாதம்
பகுப்பு:அடால்ஃப் இட்லர்
புதன்

**புதன்** என்னும் தலைப்பில் உள்ள கட்டுரைகள்:
*புதன் (கிழமை).
*புதன் (கோள்).
* புதன் (நவக்கிரகம்)  - இந்து தொன்மவியல் அடிப்படையில் புதன் கிரகம்.

பகுப்பு:பக்கவழி நெறிப்படுத்தல்
1946

**1946**  (**[[ரோம எண்ணுருக்கள்|MCMXLI]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும்.

## நிகழ்வுகள்
* ஜனவரி 10 - ஐநா அவையின் முதலாவது கூட்டம் ஆரம்பமானது. 
* ஜனவரி 31 - சோவியத் ஒன்றியத்தின் அமைப்பினை ஒத்ததாக யூகோஸ்லாவிய அரசமைப்பு பொஸ்னியா-ஹெர்செகோவினா, குரோஷியா, மசிடோனியா, மொன்டெனேகிரோ, சேர்பியா, ஸ்லவேனியா ஆகிய ஆறு குடியரசுகளை உள்ளடக்கி உருவாக்கப்பட்டது.
* பெப்ரவரி 2 - ஹங்கேரி குடியரசாகியது.
* பிப்ரவரி 12 - சிகப்பு கை தினம் (Red Hand Day) குழந்தைத்தொழிளாலர் (Military use of children) ஒழிப்புக்காக அறிவிக்கப்பட்டது
* பிப்ரவரி 15 - முதல் கணினி எனியாக் துவங்கி வைக்கப்பட்டது.
* ஏப்ரல் 1 - 14 மீற்றர் உயர சுனாமி ஹவாயைத் தாக்கியதில் 173 பேர் கொல்லப்பட்டனர்.
* மே 7 - சொனி நிறுவனம் 20 தொழிலாளர்களுடன் டோக்கியோவில் ஆரம்பிக்கப்பட்டது.
* மே 10 - ஜவகர்லால் நேரு இந்தியக் காங்கிரஸ் கட்சியின் தலைவரானர்.
* ஜூன் 10 - இத்தாலி குடியரசாகியது.
* ஆகஸ்ட் 19 - கல்கத்தாவில் இடம்பெற்ற முஸ்லிம்களுக்கும் இந்துக்களுக்கும் இடையில் இடம்பெற்ற கலகத்தில் 3000 பேர் கொல்லப்பட்டனர்.
* அக்டோபர் 2 - பல்கேரியா கம்யூனிஸ்டுகளின் வசமாகியது.
* டிசம்பர் 11 - யுனிசெஃப் நிறுவப்பட்டது.

## பிறப்புகள்
*சனவரி 13 - ஆர். பாலச்சந்திரன், கல்வியாளர், கவிஞர் (இ. 2009)
*சனவரி 14 - க. அருணாசலம், ஈழத்து தமிழறிஞர், பேராசிரியர் (இ. 2015)
*அக்டோபர் 19 - ரா.தாமரைக்கனி,  தமிழக அரசியல்வாதி  (இ. 2005)

## இறப்புகள்
* பிப்ரவரி 11 - ம. சிங்காரவேலர், தமிழக அரசியல்வாதி (பி. 1860)
* ஆகத்து 8 - உமையாள்புரம் சுவாமிநாத ஐயர், கருநாடக இசைக் கலைஞர் (பி. 1867)

## நோபல் பரிசுகள்
* இயற்பியல் - பேர்சி பிறிட்ஜ்மன் (*Percy Williams Bridgman*)
* வேதியியல் - ஜேம்ஸ் சம்னர் (*James B. Sumner*), ஜோன் நோர்த்ரொப் (*John Howard Northrop*), வெண்டெல் ஸ்டான்லி (*Wendell Meredith Stanley*)
* மருத்துவம் - ஹேர்மன் முல்லர்(*Hermann Joseph Muller*)
* இலக்கியம் - ஹேர்மன் ஹெஸ் (*Hermann Hesse*)
* அமைதி - எமிலி பால்ச் (Emily Greene Balch*), [[ஜோன் மொட்]] (*John Mott'')

## இவற்றையும் பார்க்கவும்
* 1946 இல் வெளிவந்த தமிழ்த் திரைப்படங்கள்

## 1946 நாட்காட்டி

## மேற்கோள்கள்

*
சாலம்பைக்குளம்

**சாலம்பைக்குளம்** வவுனியாவில் முஸ்லீம்களைப் பெரும்பான்மையாக் கொண்ட ஏ30 வீதியின் அருகில் அமைந்துள்ள ஓர் கிராமம் ஆகும். வட இலங்கை முஸ்லீம்களின் கட்டாய வெளியேற்றம் மற்றும் இராணுவ நடவடிக்கைகளை அடுத்து 90களில் 160 குடும்பங்கள் அளவில் தங்கியிருந்த இக்கிராமத்தில் 2004ஆம் ஆண்டுன் 4 குடும்பமே மீளக்குடியமர்ந்துள்ளது. இக்கிராமத்தில் உள்ளவர்கள் பெரும்பாலும் அனுராதபுரம் சாலியபுரம்(அல்லது சிங்களத்தில் சாலியபுர) பகுதியில் குடிபெயர்ந்துள்ளனர்.  இக்கிராமத்தில் அல் அக்ஷயா மகாவித்தியாலம் பாடசாலையும் அமைந்துள்ளது. வவுனியா மன்னார் வீதியில் வடக்கு பக்கமாக பெருமளவு கண்ணிவெடிகளை சர்வாத்திரா என்னும் இந்திய மனிதாபிமானக் கண்ணிவெடியகற்றும் பிரிவினரால் கண்டெடுக்கப்பட்டு அழிக்கப்பட்டு இடம் அதிகாரப்பூர்வமாக 2004 ஆம் ஆண்டு வவுனியாவின் அன்றைய அரச அதிபர் திரு கணேஷிடம் கையளிக்கப்பட்டது. கண்ணிவெடியகற்றும் நடவடிக்கைகளுக்கு ஆதரவளித்த ஐக்கிய நாடுகள் அபிவிருத்தித் திட்டம் மற்றும் கண்ணிவெடி அபாயக் கல்வி நடவடிக்கைகளை மேற்கொண்ட  ஐக்கிய நாடுகள் சிறுவர் நிதியம் பொதுமக்களை மக்களை மீளக் குடியமர்த்த மேற்கொண்ட முயற்சிகள் வடக்குக் கிழக்கில் தொடரும் வன்முறைகளால் பெரிதும் பலனளிக்கவில்லை.

பகுப்பு:வவுனியா மாவட்டத்தில் உள்ள ஊர்களும், நகரங்களும்
1930கள்

**1930கள்** என்றழைக்கப்படும் பத்தாண்டு காலம் 1930ஆம் ஆண்டு துவங்கி 1939-இல் முடிவடைந்தது.

1930களின் ஆரம்பம் பொருளாதார ரீதியில் நிலையற்றதாக இருந்தது. 1930இல் பங்குச் சந்தை வீழ்ச்சியடைந்தது. இந்த வீழ்ச்சியின் தாக்கத்தை மக்கள் 1931இல் உணரத் தொடங்கினர். இது மேலும் வீழ்ச்சியடைந்து 1933இல் மிகவும் கீழ் நிலையை அடைந்தது. இது *மந்த காலம்* (depression) என ஆழைக்கப்படுகிறது. 1933 க்குப் பின்னர் பொருளாதாரம் ஓரளவுக்கு வளர்ச்சி அடையத் தொடங்கினாலும் அக்காலத்தில் ஐரோப்பாவில் நாசிசம், பாசிசம், ஸ்டாலினிசம் போன்ற போர் சார்பான அரசியல் கொள்கைகளினால் பெருமளவு வளர்ச்சி அடையவில்லை. உதாரணமாக ஸ்டாலின் அறிவித்த ஐந்தாண்டுத் திட்டம் போன்றவற்றைக் குறிப்பிடலாம். கிழக்காசியாவில் இராணுவ ஆட்சி ஏற்றம் பெற்று வந்தது.
1939இல் இரண்டாம் உலகப் போர் ஆரம்பமாகும் வரையில் பொருளாதார மந்த நிலை காணப்பட்டது.

## நிகழ்வுகள்

## நுட்பம்
* மே 3, 1931 - உலகின் அதி உயர் கட்டிடம் "எம்பயர் ஸ்டேட் கட்டிடம்" நியூயார்க்கில் கட்டப்பட்டது.
* 1930 - உலகின் முதலாவது பேசும் படமான *Song of flame*ஐ வார்ணர் பிறதேர்ஸ் வெளியிட்டனர்.
* 1938 - ராடார் ரொபேர்ட் வாட் என்பவரால் கண்டுபிடிக்கப்பட்டது.

## மேற்கோள்கள்

பகுப்பு:1930கள்
பகுப்பு:20-ஆம் நூற்றாண்டு
ரேபோ சி

**ரேபோ சி** ஆனது போர்லாண்ட் சர்வதேசத்தின் சி நிரலாக்க மொழிக்கான ஒருங்கிணைந்த விருத்திச் சூழலும் கம்பைலரும் ஆகும். 1987 இல் அறிமுகம் செய்யப்பட்ட இந்த மென்பொருள் வேகமாக நிரல்களைக் கம்பைல் பண்ணியதாலும் மற்றும் இதன் சிறிய அளவினாலும் நிரலாக்கர்களினால் பெரிதும் விரும்பப் பட்டது.
1990 களில் அறிமுகம் செய்யப்பட்ட ரேபோ சி++ ஆனது ரேபோ சி ஐயும் உள்ளடக்கி இருந்ததால் இதன் பிரபலம் 90களில் இருந்து குறைவடையத் தொடங்கியது.

## வெளியிணைப்புகள்
*ரேபோ சி இலவச ரேபோ சி கம்பைலர் வின்டோஸ் இயங்குதளங்களுக்கு ஏற்றவகையில் மீள்பொதி செய்யப்பட்டுள்ளது. 
*ரேபோ சி  போர்லாண்டின் அதிகாரப் பூர்வத் தளத்தில் இருந்து பழைய மென்பொருட்களாக இலவசப் பதிவிறக்கம்.

பகுப்பு:நிரல் மொழிகள்
திருநீலகண்டர்

**திருநீலகண்டர்** என்னும் தலைப்பில் உள்ள கட்டுரைகள் கீழே உள்ளன.

*திருநீலகண்ட நாயனார் - பெரியபுராணம் போற்றும் 63 நாயன்மாருள் ஒருவர். 
*திருநீலகண்டர் - 1939 இல் வெளிவந்த திரைப்படம்
*திருநீலகண்டர் - 1972 இல் வெளிவந்த திரைப்படம்.
நைல் முதலை

thumb|250px|நைல் முதலை

**நைல் முதலை** (விலங்கியல் பெயர்:*குரோக்கோடைலஸ் நைலோட்டிகஸ்*) ஆப்பிரிக்காவில் காணப்படும் மூன்று முதலைச் சிற்றினங்களில்(*species*) ஒன்றாகும். மேலும் இவை முதலைச் சிற்றினங்களிலேயே இரண்டாவது பெரியதும் ஆகும். நைல் முதலைகள் ஏறக்குறைய ஆப்பிரிக்கா முழுதும் சகாராவின் தென்பகுதியிலும் மடகாஸ்கர் தீவிலும் காணப்படுகின்றன. 

## மேலும் பார்க்க
* முதலை

## மேற்கோள்கள்


பகுப்பு:முதலைகள்
சைவ உணவு

வலது|thumb|'''சைவப் பொருட்களை (பச்சை) அசைவப் பொருட்களிலிருந்து (பழுப்பு) வேறுபடுத்திப் பார்க்க இந்தியாவில் இலச்சினை பயன்படுத்துவது கட்டாயமாக்கப்பட்டுள்ளது. '''
**சைவம்** (*Vegetarianism*) என்பது இறைச்சி (சிவப்பு இறைச்சி, கோழி, கடல் உணவு, பூச்சிகள் மற்றும் வேறு எந்த விலங்கின் சதை) உட்கொள்வதைத் தவிர்ப்பதாகும். விலங்கு அறுப்பின் மூலம் பெறப்படும் அனைத்துத் துணைப் பொருட்களையும் சாப்பிடுவதைத் தவிர்ப்பதும் இதில் அடங்கும்.   சைவ உணவைப் பின்பற்றும் ஒருவர் **சைவ உணவு உண்பவர்** என்று அழைக்கப்படுகிறார்.  

உணர்வுள்ள விலங்குகளின் உயிருக்கு மரியாதை செலுத்துவதற்காக பலர் இறைச்சி சாப்பிடுவதை எதிர்க்கின்றனர் . இத்தகைய நெறிமுறை உந்துதல்கள் பல்வேறு மத நம்பிக்கைகள் மற்றும் விலங்கு உரிமைகள் ஆதரவின் கீழ் குறியிடப்பட்டுள்ளன. சைவ உணவுக்கான பிற உந்துதல்கள் ஆரோக்கியம் தொடர்பானவையாகவோ, அரசியல், சுற்றுச்சூழல், கலாச்சாரம், அழகியல், பொருளாதாரம், சுவை தொடர்பானவை அல்லது பிற தனிப்பட்ட விருப்பங்களுடன் தொடர்புடையவையாகவோ இருக்கலாம்.  

## மேற்கோள்கள்


## வெளி இணைப்புகள்
* http://www.pjchmiel.com/vegan/mideast.html 

பகுப்பு:உணவுகள்
பகுப்பு:விலங்குரிமை
சுவிற்சர்லாந்து தமிழர்

**சுவிற்சர்லாந்து தமிழர்** எனப்படுவோர் தமிழ்ப் பின்புலத்தைக் கொண்டு சுவிற்சர்லாந்தில்  வசிப்பவர்களைக் குறிக்கும்.  இவர்களில் பெரும்பாலனவர்கள் ஈழப் பிரச்சினை காரணமாக சுவிற்சர்லாந்துக்கு புலம்புகுந்த ஈழத்தமிழர்கள் ஆவார்கள்.  பெரும்பான்மையான சுவிற்சர்லாந்து தமிழர்கள் தமிழ்த் தேசிய போராட்டத்தில் ஈடுபாடு கொண்டவர்கள்.  ஆறு மில்லியன் மக்கள் தொகையை கொண்ட சுவிஸ் நாட்டில் ஏறத்தாள 45 000 தமிழர்கள் வசிக்கின்றார்கள் http://tamilelibrary.org/teli/swisstamils.html.

சுவிற்சர்லாந்து தமிழர்களால் ஒருங்கிணைக்கப்பட்டு ஜெனிவாவில் நடைபெற்ற வெல்க தமிழ் எதிர்ப்பு போராட்ட நிகழ்வில் 10 000 மேற்பட்ட தமிழர்கள் கலந்து கொண்டார்கள்.  பல பிற ஐரோப்பிய நாடுகளில் இருந்துவந்த தமிழர்களும் இதில் அடங்குவர்.

## அதிகம் வசிக்கும் இடங்கள்
* சூரிச்
* யெனீவா
* Basel-Stadt
* Bern 
* Vaud

## சுவிற்சர்லாந்தில் வசிக்கும் குறிப்பிடத்தக்க தமிழர்கள்
* கே. கல்யாணசுந்தரம்

## வெளி இணைப்புகள்
* Swiss Tamils look to preserve their culture 
* http://tamilnation.org/diaspora/switzerland.htm
* உலகின் அமைதியான,அழகான இடம் ஸ்விட்சர்லாண்ட்

பகுப்பு:சுவிட்சர்லாந்து
பகுப்பு:சுவிட்சர்லாந்து தமிழர்
மும்தாசு மகால்

**மும்தாஜ் மகால்** (*Mumtaz Mahal*, செப்டம்பர் 1, 1593 &ndash; சூன் 17, 1631) ) தாஜ்மகாலை உருவாக்கிய முகலாயப் பேரரசு மன்னனான ஷாஜகானின் மனைவி ஆவார். இவரது இயற்பெயர் **அர்சுமந்த் பானு பேகம்**, 1593 இல் இந்தியாவில் ஆக்ராவில் பிறந்தவர். இவரின் தந்தை பார்சி இனத்தவரான *அப்துல் அசன் அசாஃப் கான்* ஜகாங்கீர் மன்னரின் மனைவியான நூர் ஜகானின் சகோதரர் ஆவார்.

மும்தாஜ் தனது 19வது வயதில் 1612, மே 10 இல் குர்ராம் என்ற இளவரசனைத் திருமணம் செய்தார். குர்ராம் பின்னர் முகாலாயப் பேரரசின் மன்னனாகி ஷா ஜகான் என்ற பெயரைப் பெற்றார். மும்தாஜ் சாஜகானின் மூன்றாவது மனைவியானாலும் அவருக்கு மிகவும் விருப்பமுடைய மனைவியாயிருந்தார். இவர் மத்தியப் பிரதேசத்தில் உள்ள *பர்ஹான்பூரில்* தனது 14வது மகப்பேறின் போது மரணமானார். இவரது நினைவாக சாஜகானால் கட்டப்பட்ட தாஜ்மகால் நினைவு மண்டபத்தில் மும்தாசின் உடல் இறுதியாக அடக்கம் செய்யப்பட்டது.

## இவற்றையும் பார்க்கவும்
* மும்தாசு மகால் அருங்காட்சியகம்

## மேற்கோள்கள்

பகுப்பு:1593 பிறப்புகள்
பகுப்பு:1631 இறப்புகள்
பகுப்பு:இந்திய அரச குடும்பப் பெண்கள்
பகுப்பு:இந்திய முஸ்லிம்கள்
பகுப்பு:முகலாயப் பேரரசு
சிங்கப்பூர் தமிழர்

thumb|right|250px|சிங்கப்பூரில் உள்ள வீரமகாகாளி அம்மன் கோயில்

தமிழ் பின்புலத்துடன் சிங்கப்பூரில் வசிக்கும் தமிழர்களை **சிங்கப்பூர் தமிழர்** என்பர். காலனித்துவ காலப்பகுதியில் (1800 களில்) பிரித்தானிய அரசால் வேலை செய்வதற்கென்று தமிழ்நாட்டில் இருந்து அழைத்து செல்லப்பட்டவர்களின் வம்சாவழியினரே, பெரும்பாலான சிங்கப்பூர் தமிழர்கள் ஆவார்கள். கணிசமான தொகையினர் யாழ்ப்பாணத்தில் இருந்தும் இங்கு வரவழைக்கப்பட்டவர்கள்.

சிங்கப்பூர் சனத்தொகையில் தமிழர்கள் குறிப்பிடத்தக்க சிறுபான்மையினராக இருப்பதால், சிங்கப்பூரில் தமிழ் ஒரு அரச அங்கீகாரம் பெற்ற மொழியாக இருக்கின்றது.

## சிங்க‌ப்பூர் த‌மிழ்
சிங்க‌‌ப்பூர் த‌மிழ‌ர்க‌ள் த‌ங்க‌ள் தாய் மொழியான‌ த‌மிழை ச‌ரிவ‌ர‌ உச்ச‌ரிக்க‌ த‌வ‌றுகிறார்க‌ள், அதிலும் இள‌ வ‌ய‌தின‌ரிடையே த‌மிழ் பேச்சு குறைந்து காண‌ப்ப‌டுகிற‌து, அப்ப‌டியே பேசினாலும் உச்ச‌ரிப்பில் ஆங்கில‌த் தொனி மித‌மிஞ்சி இருக்கிற‌து , ஆங்கில‌த்தை பேசும் பொழுது எந்த‌ ஒரு நாட்டின் உச்ச‌ரிப்பு சாய‌லிலும் பேசாம‌ல் த‌ங்க‌ளுக்கென்று ஒரு உச்ச‌ரிப்பில் பேசுவ‌தை சிங்கிலிஷ் என்று கூறுகிறார்க‌ள் சிங்க‌ப்பூர‌ர்க‌ள். த‌மிழும் சிங்க‌ப்பூரில் ஒரு த‌னி உச்ச‌ரிப்புக்கு ஆட்ப‌டுத்த‌ப்ப‌டுகிற‌து.

## வெளி இணைப்புகள்
* தமிழ் மொழி கற்றல் வளர்ச்சிக் குழு 

*
திருவுந்தியார் (திருவியலூர் உய்யவந்ததேவ நாயனார்)

**திருவுந்தியார்** சைவசித்தாந்த நூல்களுள் ஒன்று; இந்நூல்களுள் தலை சிறந்த சிவஞானபோதத்துக்கு முற்பட்டது. இதனை கீழ்காணும் வெண்பா மூலம் அறியமுடிகிறது.

"உந்திகளிறு வுயர்போதம் சித்தியார்

பிந்திருபா உண்மைபிரகாசம் - வந்த  அருட்

பண்புவினா போற்றி கொடிபாசமிலா  நெஞ்சுவிடு

உண்மைநெறி சங்கற்பமுற்று"

திருவியலூர் உய்யவந்ததேவ நாயனார் இந் நூலை இயற்றினார். 45 பாடல்களில், பதி , பசு , பாசம்  என்பவற்றின் இயல்புகளைப் பற்றியும், உயிர்கள் இறைவனுடன் சேருவதற்கான வழிகளைப் பற்றியும் எடுத்தியம்புகிறது. இதற்கு 16 ஆம் நூற்றாண்டில் தோன்றிய உரை ஒன்று உண்டு.

திருவுந்தியார் = திரு + உந்தி + ஆர் என மூன்றாக பகுக்கலாம். திரு  = அருட்சத்தி , உந்தி = பறத்தல், ஆர் = மரியாதை பன்மை விகுதி. 

##### பாடல் - எடுத்துக்காட்டு
1
:அகளமா யாரு மறிவரி தப்பொருள்
:சகளமாய் வந்ததென் றுந்தீபற
:தானாகத் தந்ததென் றுந்தீபற.
இதன் சொற்பிரிப்புப் பதிவு
:அகளமாய்  ஆரும் அறிவு அரிது அப்பொருள்
:சகளமாய்  வந்தது என்று உந்தீ பற
:தானாகத் தந்தது என்று உந்தீ பற.
2
:பெற்ற சிற்றின்பமே பேரின்பமாம் ஆங்கே
:முற்ற வரும் பரிசு உந்தீ பற
:முளையாது மாயை என்று உந்தீ பற 
இதன் பொருள்
:இறைவனை நினைத்துப் பெறும் சிற்றின்பமே பேரின்பம். இதுவே முற்றிய பரிசு. - என்று எண்ணிக்கொண்டு உந்தீ பற - இது ஒருவர் கூற்று.
:இப்படி நினைத்தால் மனத்தில் மாயை பிறக்காது - இதனைப் புரிந்துகொண்டு உந்தீ பற - இது முதலில் சொல்லியவரை வழிமொழியும் கூற்று.

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உய்யவந்ததேவ நாயனார், *[http://www.tamil.net/projectmadurai/pub/pm0120/pm0120.pdf திருவுந்தியார்] *, மதுரை தமிழ் இலக்கிய மின்பதிப்புத் திட்டம்.

## இவற்றையும் பார்க்கவும்
* மெய்கண்ட சாத்திரங்கள்
## அடிக்குறிப்புகள்

பகுப்பு:சைவ சித்தாந்த தமிழ் இலக்கியம்
பகுப்பு:12 ஆம் நூற்றாண்டுத் தமிழ் நூல்கள்
சிவஞானபோதம்

**சிவஞான போதம்**, மெய்கண்ட சாத்திரங்கள் எனப்படும் சைவ சித்தாந்த சாத்திரங்களுள் முக்கியமானதும், தலை சிறந்ததுமாகும். கி.பி 13 ஆம் நூற்றாண்டில் வாழ்ந்தவரும், திருவெண்ணெய் நல்லூர் என்னும் ஊரைச் சேர்ந்தவருமான மெய்கண்ட தேவர் என்பவர் இயற்றிய இந் நூல், சைவ சித்தாந்தக் கோட்பாடுகளை ஒழுங்கு முறையாக எடுத்துரைக்கிறது. இந்த நூல் பொல்லாப் பிள்ளையார் வணக்கம், அவையடக்கம், மற்றும் இரண்டு அதிகாரங்கள்(பொது அதிகாரம், உண்மை அதிகாரம்), நான்கு இயல்கள்(பிரமாண இயல், இலக்கண இயல், சாதன இயல் பயனியல்), பன்னிரண்டு சூத்திரங்கள் என அமைந்துள்ளது.

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* மெய்கண்ட தேவர், *[http://www.projectmadurai.org/pm_etexts/utf8/pmuni0080.html சிவஞானபோதம்]*, மதுரை தமிழ் இலக்கிய மின்பதிப்புத் திட்டம்.

## இவற்றையும் பார்க்கவும்

* மெய்கண்ட சாத்திரங்கள்

பகுப்பு:சைவ சித்தாந்த தமிழ் இலக்கியம்
பகுப்பு:13 ஆம் நூற்றாண்டுத் தமிழ் நூல்கள்
திருக்களிற்றுப்படியார்

**திருக்களிற்றுப்படியார்** சைவ சித்தாந்தக் கோட்பாடுகளை விளக்கும் மெய்கண்ட சாத்திரங்கள் பதினான்கினுள் ஒன்று. இவற்றுட் தலை சிறந்ததான சிவஞான போதத்துக்கு முற்பட்ட இந்த நூலை இயற்றியவர் திருக்கடவூரைச் சேர்ந்த உய்யவந்த தேவநாயனார் ஆவார். இந் நூல் நூறு வெண்பாக்களால் ஆனது. இதற்கு 16 ஆம் நூற்றாண்டில் தோன்றிய உரை ஒன்று உண்டு.

## பெயர்க் காரணம்

இந்நூலாசிரியர் தாழ்ந்த இனத்தவராதலால் முதலில் இவர் செய்த நூல் ஏற்றுக் கொள்ளப்படவில்லை. ஆசிரியர் திருவருளை வேண்டி, தன் நூலைத் தில்லை நடராசப் பெருமான் சந்நிதிக்குச் செல்லும் பஞ்சாக்கரப் படியில் (திருக்களிற்றுப்படி) வைக்க, படியின் இரு பக்கமுள்ள கல்யானைகள் உயிர் பெற்றுத் தம் தும்பிக்கையால் அந்நூலை எடுத்து நடராசப் பெருமானின் திருவடியில் வைக்க, அந்நூலின் சிறப்பை உணர்ந்த அடியவர்கள் அதனை ஏற்றுக் கொண்டனர். அதனாலேயே, அந்நூல் அப்பெயர் பெற்றது என்பது கர்ண பரம்பரையாக வழங்கும் செய்தியாகும்.

## பாடல் - எடுத்துக்காட்டு

:அம்மையப்ப ரேயுலகுக் கம்மையப்ப ரென்றறிக
:அம்மையப்ப ரப்பரிசே வந்தளிப்ப -ரம்மையப்பர்
:எல்லா வுலகுக்கு மப்புறத்தா ரிப்புறத்தும்
:அல்லார்போ னிற்பா ரவர்.
இது திருக்களிற்றுப்படியார் நூலிலுள்ள முதல் வெண்பா.

**இதன் சொல்பிரிப்பு வடிவம்**

:அம்மையப்பரே உலகுக்கு அம்மையப்பர் என்று அறிக
:அம்மையப்பர் அப்பரிசே வந்து அளிப்பர் - அம்மையப்பர்
:எல்லா உலகுக்கும் அப்புறத்தார் இப்புறத்தும்
:அல்லார் போல் நிற்பார் அவர்.

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உய்யவந்ததேவ நாயனார், *[http://www.tamil.net/projectmadurai/pub/pm0120/pm0120.pdf திருக்களிற்றுப்படியார்] *, மதுரை தமிழ் இலக்கிய மின்பதிப்புத் திட்டம்.

## இவற்றையும் பார்க்கவும்

* மெய்கண்ட சாத்திரங்கள்
## அடிக்குறிப்பு

பகுப்பு:சைவ சித்தாந்த தமிழ் இலக்கியம்
பகுப்பு:12 ஆம் நூற்றாண்டுத் தமிழ் நூல்கள்
சிவஞான சித்தியார்

**சிவஞான சித்தியார்** சைவ சித்தாந்தக் கோட்பாடுகளை விளக்க எழுந்த மெய்கண்ட சாத்திரங்கள் எனப்படும் பதினான்கு நூல்களுள் ஒன்றாகும். சிவஞான போதத்தின் வழி நூலான இதனை இயற்றியவர் அருணந்தி சிவாச்சாரியார் ஆவார். இவர் சிவஞான போதத்தை இயற்றிய மெய்கண்ட தேவரின் மாணவன். இந்நூல் எழுதப்பட்ட ஆண்டு சாலிவாகனம் 1175 (பொஊ 1253).
 
பரபக்கம், சுபக்கம் என இரண்டு பகுதிகளைக் கொண்டது இந்த நூல். சைவ சித்தாந்தத்துடன் முரண்படுகின்ற புறச்சமயக் கொள்கைகளை மறுத்துச் சித்தாந்தக் கொள்கைகளை நிலை நாட்ட முயல்வதே *பரபக்கம்* என்னும் பகுதியின் நோக்கம். *சுபக்கம்* சிவஞான போதத்தின் 12 சூத்திரங்களை பன்னிரண்டு அத்தியாயங்களாக விரித்து எழுதப்பட்ட பகுதி. பரபக்கம், 301 பாடல்களாலும், சுபக்கம், 328 பாடல்களாலும் ஆனது.

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)

## இவற்றையும் பார்க்கவும்
* மெய்கண்ட சாத்திரங்கள்

## மேற்கோள்கள்

## வெளி இணைப்புகள்
*சிவஞானசித்தியார்

பகுப்பு:சைவ சித்தாந்த தமிழ் இலக்கியம்
பகுப்பு:13 ஆம் நூற்றாண்டுத் தமிழ் நூல்கள்
பகுப்பு:1253
இருபா இருபது

சைவ சித்தாந்த உண்மைகளைக் கூறும் மெய்கண்ட சாத்திரங்களுள் ஒன்றாகிய **இருபா இருபஃது** 20 பாடல்களை மட்டுமே கொண்ட ஒரு சிறு நூலாகும். அருணந்தி சிவாச்சாரியார் எழுதிய இந் நூல், அருணந்தியாரின் கேள்விகளுக்கு அவர் குருவான மெய்கண்ட தேவர் பதிலளிப்பது போன்ற ஒரு வினா விடை நூலாக அமைந்துள்ளது. இஃது ஆணவம், கன்மம், மாயை ஆகிய மும்மலங்களினதும் இயல்புகளை விளக்குகிறது. இந்நூல் எழுதப்பட்ட ஆண்டு சாலிவாகனம் 1176 (பொஊ 1254).

இந்த நூலுக்கு இரண்டு பழைய உரைநூல்கள் உள்ளன.
# 1488-ல் மதுரை-சிவப்பிரகாசர் என்பவரால் எழுதப்பட்ட இருபா இருபது உரை
# 1677-ல் திருவாடுதுறை நமசிவாயத் தம்பிரான் எழுதிய உரை

## இவற்றையும் பார்க்கவும்
* மெய்கண்ட சாத்திரங்கள்
* சிற்றிலக்கிய வகை

## மேற்கோள்கள்

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* அருணந்தி சிவாச்சாரியார், *[https://www.projectmadurai.org/pm_etexts/pdf/pm0068.pdf இருபா இருபது]*, மதுரை தமிழ் இலக்கிய மின்பதிப்புத் திட்டம்.

பகுப்பு:சைவ சித்தாந்த தமிழ் இலக்கியம்
பகுப்பு:13 ஆம் நூற்றாண்டுத் தமிழ் நூல்கள்
பகுப்பு:1254